หุ้น12ม.ค.ฟื้นบวก 6 จุด
หุ้นไทยวันที่ 2 ม.ค.ฟื้นตัวปิดบวก 6 จุด ได้แรงหนุนตลาดเอเซีย และราคาน้ำมันขยับขึ้นเหนือ 90 เหรียญสหรัฐ
12 ม.ค. 2554

หุ้นไทยวันที่ 2 ม.ค.ฟื้นตัวปิดบวก 6 จุด ได้แรงหนุนตลาดเอเซีย และราคาน้ำมันขยับขึ้นเหนือ 90 เหรียญสหรัฐ
ตลาดหุ้นไทย ฟื้นตัวดีขึ้นจากที่ปรับตัวลงแรงติดต่อกัน 2 วันก่อน โดยตลาดได้รับแรงหนุนจากตลาดหุ้นเอเซียที่ปรับตัวขึ้น และราคาน้ำมันโลกเพิ่มขึ้น ส่งผลให้มีแรงซื้อเข้ามาในกลุ่มพลังงาน ดันดัชนีขึ้นไปสูงสุดช่วงเช้า 1,027.92 จุด เพิ่มขึ้น 14.53 จุด จากนั้นสวิงผันผวน แต่ยังยืนแดนบวกกระทั่งปิดตลาด 1,019.51  จุด เพิ่มขึ้น 6.12 จุด หรือ 0.60 %  มูลค่าซื้อขาย 42,092.59    ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
1. IVL    มูลค่าซื้อขาย 4,218.52  ล้านบาท   ราคาปิด 45 บาท ลดลง 3.50 บาท2. PTT    มูลค่าซื้อขาย 3,748.87  ล้านบาท   ราคาปิด 329 บาท เพิ่มขึ้น 10 บาท3  SCB   มูลค่าซื้อขาย 2,880.64  ล้านบาท    ราคาปิด 98.25 บาท เพิ่มขึ้น 0.50 บาท 4. BANPU  มูลค่าซื้อขาย 2,198.49 ล้านบาท ราคาปิด 846 บาท เพิ่มขึ้น 30 บาท 5. IRPC     มูลค่าซื้อขาย 1,893.23  ล้านบาท ราคาปิด  5.95 บาท ลดลง 0.10 บาท  
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีส กล่าวว่า ตลาดหุ้นวันนี้ฟื้นตัวตามที่คาดการณ์ โดยทิศทางการเคลื่อนไหวผันผวนในแดนบวกตลอดทั้งวัน ซึ่งได้รับปัจจัยบวกจากตลาดหุ้นเอเซียส่วนใหญ่ปรับตัวขึ้น ราคาน้ำมันโลกที่ตลาดนิวยอร์ก ปรับตัวขึ้นยืนเหนือ 90 เหรียญสหรัฐต่อบาร์เรล ส่วนการขึ้นดอกเบี้ย 0.25 % ไม่มีผลกับตลาดซึ่งรับรู้ไปก่อนหน้า 
สำหรับแนวโน้มตลาดวันพรุ่งนี้ ( 13 ม.ค. ) การฟื้นตัวยังมีต่อเนื่องแต่ผันผวนตามแรงขายของต่างชาติ ซึ่งการผันผวนมากหรือน้อยขึ้นอยู่กับตลาดหุ้นเอเซียด้วย